|  |  |  |
| --- | --- | --- |
| Пән: **Адам. Қоғам. Құқық** | | |
| Сынып: 11 | Сабақ: 26 | Күні: |

**Тақырыбы:** Экономикалық өсім ерекшеліктері

**Сабақтың мақсаты:** Қоғам дамуының қазіргі кезеңіне сай экономикалық ойлауын қалыптастыру**.**

**Сабақтың міндеті:**

**Білімділік:** Экономикалық қсу жайлы жаңа мағлұмат беру, оқушылардың білімін қалыптастыру.

**Дамытушылық:**  Оқушылардың бойында экономикалық ойлау қабілетін қалыптастыру**.**

**Тәрбиелік:** Нарықтық заманға сай бәсекеге қабілетті тұлға тәрбиелеу.

**Сабақтың түрі:** сыныптық

**Сабақты ұйымдастыру әдісі:** жаңа сабақ меңгеру, дәріс

**Көрнекілігі:**  тірек сызбалар

**Сабақтың барысы**

**І. Ұйымдастыру кезеңі:**

*1) Амандасу*

*2)* *Оқушыларды сабаққа әзірлеу, сабақтың тақырыбы және мақсатымен танысу*

*3) Ынта-зейіндерін сабаққа аудару*

**ІІ. Үй тапсырмасын тексеру:**

1. ҚР экономикасының даму кезеңінің алғашқы сатысы – тәуелсіздік кезеңі
2. Қазақстан экономикасын дамытуда қолданған шаралар

**ІІІ. Жаңа білімді меңгеру**

* 1. Экономикалық өсу дегеніміз не?
  2. Экономикалық өсудің типтері
  3. Экономикалық өсудің факторлары

1. Экономикалық өсу дегеніміз ұлттық өнімнің сан жағынан өсуімен қатар сапа жағынан жетілдірілуі. Экономикалық өсу деп өндіргіш күштердің ұзақ мерзімді дамуымен байланысты өндірістің нақты көлемінің табиғи дәрежесінің ұзақ мерзімдегі өзгерістерін атайды. Экономикалық өсудің негізгі мақсаттары – халықтың әл-ауқатын көтеру және ұлттық қауіпсіздікті қамтамасыз ету.

### Экономикалық өсудің типтері

## Экстенсивті

## Аралас

# интенсивті

1. **Интенсивті типі** - техника мен технологияның жетілдірілуі арқылы ұлттық өнімнің өсуі. Тиімді экономика экономикалық өсудің интенсивті типін қолдануға тырысады. Экономикалық өсудің интенсивтік факторлары:

* қолданылатын ресурстар сапасының өсуі (жұмыс күшінің сапасын өсіру және заттық капиталдың сапасын жақсарту);
* ресурстарды пайдалану әдістерін жақсарту (технологияны жетілдіру, өндірісті және өткізуді ұйымдастыру мен басқаруды жетілдіру).

1. **Экстенсивті типі** – қосымша өндіріс факторларын тарту арқылы ұлттық өнімінің өсуі. Экономикалық өсудің экстенсивтік факторлары:

* жұмыс күшінің санының өсуі;
* капиталдың көлемі өсуі.

1. **Аралас типі** - факторлардың өсуімен қатар техникамен технологияның жетілдірілуі арқылы ұлттық өнімнің өсуі.

### Экономикалық өсудің факторлары:

|  |  |
| --- | --- |
| *Тікелей факторлар:* | *Жанама факторлар:* |
| -Еңбек ресурстарының саны мен сапасының өсуі.   * Негізгі капитал көлемінің өсуі және сапалық құрамының жақсаруы. * Өндірісті ұйымдастырумен қатар технологияның жетілдірілуі. * Пайдаланатын табиғи ресурстардың саны мен сапалылығының артуы. * Қоғамдағы кәсіпкерлік қабілетінің өсуі. | * Сұраныс факторлары – тұтыну, инвестициялық, мемлекеттік шығындардың өсуі. * Ұсыныс факторлары – бәсекенің дамуы, ресурстардың бағасының төмендеуі, несие алу мүмкіншілігінің өсуі. * Бөлу факторлары – қоғамдағы барлық ресурстарды тиімді пайдалану. |

**IV. Жаңа сабақты бекіту.**

1. Экономикалық өсуге анықтама бер
2. Экономикалық өсудің қандай типтері бар?
3. Экономикалық өсуге әсер ететін факторлар не?

**V. Үй тапсырмасын беру.** Экономикалық өсім ерекшеліктері

**VI. Бағалау.**